ইস্ট ওয়েস্ট মেট্রো নিয়ে কেন্দ্রের ভুমিকায় ক্ষুব্ধ কলকাতা হাইকোর্ট। বার বার বলা সত্ত্বেও কেন উদ্যোগ নিচ্ছে না কেন্দ্র? এবিষয়ে কেন্দ্রীয় ক্যাবিনেট সচিবের ব্যাখ্যা তলব করেছেন বিচারপতি দীপঙ্কর দত্ত।  
 ওয়েব ডেস্ক : ইস্ট ওয়েস্ট মেট্রো নিয়ে কেন্দ্রের ভুমিকায় ক্ষুব্ধ কলকাতা হাইকোর্ট। বার বার বলা সত্ত্বেও কেন উদ্যোগ নিচ্ছে না কেন্দ্র? এবিষয়ে কেন্দ্রীয় ক্যাবিনেট সচিবের ব্যাখ্যা তলব করেছেন বিচারপতি দীপঙ্কর দত্ত।   ইস্ট ওয়েস্ট মেট্রোর রুটের ১০০ মিটারের মধ্যে একটি হেরিটেজ বিল্ডিং থাকায় লাইন তৈরির অনুমতি দেয়নি আর্কিওলজিক্যাল সার্ভে অফ ইন্ডিয়া। এর জেরেই থমকে গেছে মেট্রোর কাজ। দিল্লি মেট্রোর উদাহরণ তুলে বিচারপতির প্রশ্ন, দিল্লিতে সকলে আইনের উর্ধে, আর কলকাতা হলেই আইন পাল্টে যায়? কেন কলকাতার জন্য আলাদা আইন তার ব্যাখ্যা দিতে হবে ক্যাবিনেট সচিবকে। প্রয়োজনে ক্যাবিনেট সচিবকে তলব করতে পারে আদালত।